Iktatószám: VFO/676-1/2013.

Napirend sorszáma:

**Előterjesztés**

**Hévíz Város Önkormányzatának Képviselő-testülete**

**2013. augusztus 27-i, nyilvános ülésére**

**Tárgy:** Zalaispa Zrt közszolgáltatási szerződésének módosítása

**Az előterjesztő:** Papp Gábor polgármester

**Készítette:** Városfejlesztési Osztály / Babics Tamás osztályvezető

**Megtárgyalta:** Városfejlesztési, Természet-és Környezetvédelmi Bizottság

Pénzügyi és Turisztikai Bizottság

**Törvényességi szempontból ellenőrizte:** Dr. Tüske Róbertjegyző

Papp Gábor

polgármester

**I.**

**TÁRGY ÉS TÉNYÁLLÁS ISMERTETÉSE**

**Tisztelt Képviselő-testület!**

Hévíz Város Önkormányzata a hulladékgazdálkodási közszolgáltatás ellátására 2013. január 1-napjától a Zalaispa Zrt-vel áll szerződéses kapcsolatban.

Az év elejétől a törvényi szabályozás is módosult, a hulladékgazdálkodásról szóló 2012. évi CLXXXV. törvényt (továbbiakban Ht.) az országgyűlés elfogadta, kihirdetésére 2012. november 30-án került sor.

Az új törvény szerint a helyi önkormányzatok hulladékgazdálkodási feladatai a következők:

A települési önkormányzat képviselő-testülete önkormányzati rendeletben állapítja meg:

*a)* a hulladékgazdálkodási közszolgáltatás tartalmát, a hulladékgazdálkodási közszolgáltatással ellátott terület határait;

*b)* a közszolgáltató tagjai (részes felei), illetve az alvállalkozó által végzett hulladékgazdálkodási tevékenységet, továbbá a tagoknak, illetve az alvállalkozónak a közszolgáltatás egészéhez viszonyított arányát, ha a közszolgáltatást a közszolgáltató több tagja, illetve alvállalkozó végzi;

*c)* a hulladékgazdálkodási közszolgáltatás ellátásának rendjét és módját, a közszolgáltató és az ingatlantulajdonos ezzel összefüggő jogait és kötelezettségeit, valamint a hulladékgazdálkodási közszolgáltatási szerződés egyes tartalmi elemeit;

*d)* a hulladékgazdálkodási közszolgáltatás igénybevételének miniszteri rendeletben nem szabályozott módját és feltételeit;

*e)* az ingatlantulajdonost terhelő, miniszteri rendeletben nem szabályozott díjfizetési kötelezettséget, megfizetésének rendjét, az esetleges kedvezmények eseteit;

*f)* az üdülőingatlanokra és az időlegesen használt ingatlanokra vonatkozó sajátos szabályokat;

*g)* a hulladékgazdálkodási közszolgáltatással összefüggő személyes adatok (a természetes személyazonosító adatok, valamint a lakcím) kezelésére vonatkozó rendelkezéseket.

Az egyes közszolgáltatások kötelező igénybevételéről 32/1995. (XII. 19.) rendeletet a Képviselő-testület többször módosította, a változó jogszabályi környezethez alkalmazkodóan, így a rendeletünk a fent felsorolt tartalmi követelményeknek megfelel.

A Ht. 33. § (1) szerint „A települési önkormányzat a hulladékgazdálkodási közszolgáltatás ellátását a közszolgáltatóval kötött hulladékgazdálkodási közszolgáltatási szerződés útján biztosítja.”

A 34. § (1) „A települési önkormányzat a hulladékgazdálkodási közszolgáltatás ellátására a közszolgáltatóval írásbeli szerződést köt.

(2) A települési önkormányzat hulladékgazdálkodási közszolgáltatás ellátására csak 1 hulladékgazdálkodási közszolgáltatási szerződést köthet.

(3) A települési önkormányzat hulladékgazdálkodási közszolgáltatási szerződést csak az OHÜ által minősített, valamint hulladékgazdálkodási közszolgáltatási engedéllyel rendelkező gazdálkodó szervezettel köthet.

(4) A települési önkormányzat a (3) bekezdésben meghatározottaktól eltérően azzal a hulladékgazdálkodási közszolgáltatási engedéllyel, valamint az OHÜ által kiadott minősítéssel nem rendelkező gazdálkodó szervezettel is köthet hulladékgazdálkodási közszolgáltatási szerződést, amelynek tagjai (részes felei) valamennyien rendelkeznek az OHÜ által kiadott minősítéssel, valamint hulladékgazdálkodási közszolgáltatási engedéllyel.

(5) A hulladékgazdálkodási közszolgáltatási szerződésnek legalább az alábbiakat kell tartalmaznia:

a) a közszolgáltató, illetve a tagok (részes felek) azonosító adatait (név, cím, KÜJ-, KTJ-, KSH-azonosítók),

b) a közszolgáltatási tevékenység megnevezését,

c) a közszolgáltatási tevékenységgel érintett területet,

d) a közszolgáltatási tevékenység végzésének időtartamát.”

A 2013. január 1. napjával megkötött szerződésünk szintén megfelel a törvényi előírásoknak.

A Zalaispa Zrt. vezetése jogszabályi kötelezettségének eleget téve kereste meg az Önkormányzatot, hogy a a Ht.-ben is rögzített, időközben kihirdetett végrehajtási rendeletek hatálybalépése miatt, a változó rendeleti szabályozásokhoz a szerződést aktualizáljuk.

Az előterjesztéshez mellékelt szerződéstervezet (1. melléklet) tagolásaihoz igazodva a közszolgáltatási szerződés módosításainak részletezése:

*I/4. pont:* rögzítésre kerül az időközben bekövetkezett jogszabályváltozások miatti aktualizálás közös akarata.

*II/1.pont:* pontosításra kerül a szerződés tárgyának tartalma a vegyesen gyűjtött települési szilárd hulladék, a biológiailag lebomló zöld hulladék, a hulladékkezelési tevékenység, az elkülönítetten (szelektíven) gyűjtött hulladék, valamint az igény szerinti veszélyes hulladék és az egyéb az önkormányzat által meghatározott hulladékok tekintetében.

*II./5. pont:* kiegészítésre került a szerződés egy a közszolgáltató számára bevezetett kötelező feladattal, mely szerint a településről beszállított hulladékot elektronikus adatgyűjtő rendszeren keresztül a származási hely megjelölésével fajtánként külön mérlegelve rögzíti.

*III/A./7.* *pont:* kiegészül azzal, ha közterületen nem rendszeresített gyűjtőedényben, vagy elhagyva található hulladék, akkor annak tulajdonjoga az önkormányzatra száll, melynek szállításáról, kezeléséről, ártalmatlanításáról a felek külön megállapodást kötnek.

*III/A./9.* *pont:* pontosításra került a közszolgáltatás igénybevételére kötelezett a közszolgáltatás végrehajtásával kapcsolatban keletkezett panaszának kezelésének módja.

*III/A./15. pont:* a januárban megkötött szerződés az akkor hatályban lévő a közszolgáltatás végzéséhez kapcsolódó jogszabályi hátteret tételesen felsorolta. A módosítás lényege, hogy nincs jogszabályi felsorolás, mivel a Ht.-ben meghatározott több rendelet még meg sem jelent, ezért ez a pont a törvényben meghatározott kapcsolódó törvényi rendeleti szabályok betartására utal.

*III/B/16*. *pont:* a közszolgáltatási szerződés a felekre vonatkozó közzétételi szabályozását határozza meg.

*III/B/17.* *pont:* a közszolgáltatás hatékony és folyamatos ellátásához szükséges adatszolgáltatás módját rendezi a módosítás, ebben az Önkormányzat által javasolt és alkalmazott adategyeztetési feladatok kerültek rögzítésre.

*IV/3-6. pontok:* a szelektív illetve a biológiailag lebomló hulladékok hasznosítását, ártalmatlanítását szabályozó pontok az időközbeni jogszabályi változásokhoz igazított módon.

*IV/7. pont:* rögzítésre került, hogy a közszolgáltató a Ht.-ben előírt módon gondoskodik a szükséges engedélyek, minősítések meglétéről a környezetvédelmi előírások betartásáról.

*V/1. pont:* közszolgáltatási díjra vonatkozik. A díj mértékét a Ht.-ben rögzített jogszabály alapján (*ez a rendelet még nem jelent meg!*) kell megállapítani, rögzítésre került, hogy alkalmazni kell a rezsicsökkentésre vonatkozó törvényi szabályozást, valamint meghatározza a díjak közzétételének módját.

*V/4. pont:* a díjhátralékok kezelésére vonatkozó szabályok kerültek módosításra, figyelembe véve, hogy kell kezelni a díjtartozásra vonatkozó felszólításokat, a díjhátralék adók módjára történő behajtását, melyet a NAV-nál kell kezdeményezni.

*V/6. pont:* rögzítésre került, hogy az alkalmazott díjtétel egytényezős, de a szolgáltatónak joga van a kéttényezős díj bevezetésére. Ugyancsak rögzítésre került, hogy az üdülőként nyilvántartott ingatlanok esetében az önkormányzat által rendeletben meghatározott díjakat alkalmazza közszolgáltató. Itt került rögzítésre a jövőre vonatkozó díjtételek megállapítására vonatkozó szabályok betartása.

*VII/2. pont:* a szerződés megszűnésére vonatkozó szabályok kerültek pontosításra

**Tisztelt Képviselő-testület!**

Az előterjesztésben felsoroltakból látható, hogy a közszolgáltatási szerződés módosítása jelentős tartalmi változást hoz, melyek az időközbeni jogszabályi változások következményei. A közeljövőben a Ht.-ben meghatározott jogszabályi háttér tovább fog változni, különös tekintettel a jövőben alkalmazandó központosított díjmegállapítás tekintetében, így várhatóan a szerződés további módosítására lesz szükség.

Kérjük a beterjesztés megvitatását és a polgármester felhatalmazását a szerződés aláírására.

Hévíz, 2013. augusztus 14.

**II.**

**Határozati javaslat**

**Normatív határozat címe:** Zalaispa Zrt közszolgáltatási szerződésének módosítása

1. Hévíz Város Önkormányzat Képviselő-testülete az előterjesztést megtárgyalta, az abban foglaltakat elfogadja
2. A Képviselő-testület felhatalmazza a polgármestert az előterjesztésben foglat módosítások jóváhagyásával egységes szerkezetbe foglalt közszolgáltatási szerződés aláírására.

Felelős: Papp Gábor polgármester

Határidő: 2013. szeptember 30.

A döntés egyszerű többséget igényel.

**III.**

**Bizottsági vélemények**

|  |  |  |  |  |
| --- | --- | --- | --- | --- |
| **Bizottságok** | | | | |
| 1. **Előterjesztés tárgya: Zalaispa Zrt. közszolgáltatási szerződésének módosítása** | | | | |
|  | **ülés időpontja** | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Városfejlesztési Természet és Környezetvédelmi Bizottság** | 2013.08.21. | 63/2013.(VIII.21) | 3 igen,  0 nem,  0 tartózkodás | A bizottság az előterjesztésben foglaltak képviselő-testületi elfogadását támogatja. | |

**III.**

**Bizottsági vélemények**

|  |  |  |  |  |  |
| --- | --- | --- | --- | --- | --- |
| **Előterjesztés tárgya:**  Zalaispa ZRt. közszolgálati szerződésének módosítása | | | | | |
|  | **ülés időpontja** | | **határozat-szám** | **szavazati arány** | **bizottsági vélemény (kisebbségi vélemény feltüntetése)** |
| **Pénzügyi és Turisztikai Bizottság** | 2013. augusztus 22. | 178/2013. (VIII.22.) PTB határozat | | 6 igen szavazat | A bizottság egyhangúan támogatta a határozati javaslatot. |

**III.**

**Melléklet**

A Zalaispa Zrt. által megküldött módosított közszolgáltatási szerződéstervezet.

**IV.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Babics Tamás** | **osztályvezető** |  |  |
| **Bediné Makra Anikó** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |